Þessar notkunarleiðbeiningar eiga bæði við um 45 mg og 90 mg áfylltar sprautur.
Enginn munur er á því hvernig meðhöndla á áfylltar sprautur af þessum styrkleikum.
Verið velkomin í þessa kynningu
á því hvernig nota á einnota áfylltar sprautur með Uzpruvo á réttan hátt.
Sprautan er úr fjórum hlutum: Nálarhettu,
nál, sprautubol og stimpilstöng.
Skoðum hvernig þetta virkar.
Geyma á Uzpruvo í kæli
við 2°C til 8°C.
Uzpruvo má ekki frjósa.
Geymið áfylltu sprautuna í ytri umbúðum
til varnar gegn ljósi.
Ef þörf krefur má geyma stakar áfylltar sprautur við stofuhita
allt að 30°C í eitt 30 daga tímabil að hámarki,
án þess að fara fram yfir upprunalega fyrningardagsetningu.
Fyrst á að taka Uzpruvo úr kælinum.
Fyrir notkun á að láta Uzpruvo
ná stofuhita
(í u.þ.b. 30 mínútur).
Uzpruvo áfylltar sprautur eru eingöngu til notkunar undir húð.
Ekki má blanda Uzpruvo saman við önnur stungulyf
og ekki má hrista Uzpruvo áfylltar sprautur.
Takið sprautuna úr öskjunni.
Gangið úr skugga um að um réttan skammt sé að ræða.
Gangið úr skugga um að ekki sé komið fram yfir fyrningardagsetningu áfylltu sprautunnar,
með því að skoða fyrningardagsetninguna á merkimiðanum.
Gangið úr skugga um að lausnin í áfylltu sprautunni sé tær
og litlaus eða ljósgul og að ekki séu í henni sýnilegar agnir.
Ekki má nota lyfið ef komið er fram yfir fyrningardagsetningu þess eða ef lausnin er
mislituð eða skýjuð eða inniheldur stórar agnir.
Takið til allt sem á þarf að halda og leggið á hreint yfirborð:
ávísaðan skammt af Uzpruvo, sótthreinsandi þurrku, bómullarhnoðra eða grisju,
plástur
og nálarhelt ílát.
Ekki má nota áfyllta sprautu ef hún er skemmd
eða ef lausnin í sprautunni hefur frosið.
Þvoið hendur
vandlega með sápu og heitu vatni.
Byrjið á að velja stungustað.
Góðir stungustaðir eru á kvið
að minnsta kosti 5 cm frá naflanum,
á ofanverðu læri og á rasskinnum.
Nota á nýjan stungustað í hvert skipti.
Strjúkið yfir húðina á þeim stað þar sem á að stinga með sótthreinsandi þurrku.
Leyfið húðinni að þorna
áður en sprautað er, án þess að blása á hreinsaða svæðið.
Ekki á að sprauta gegnum fatnað eða
í húð sem er aum, marin, rauð eða hörð.
Haldið um bol sprautunnar með annarri hönd, án þess að snerta stimpilstöngina.
Togið nálarhettuna beint af og fargið henni.
Ekki snerta nálina eða láta hana snerta neitt.
Það er eðlilegt að sjá vökvadropa á nálaroddinum.
Haldið um bol áfylltu
sprautunnar með annarri hönd á milli þumals og vísifingurs.
Aldrei má toga í stimpilinn.
Ekki nota áfylltu sprautuna ef hún hefur dottið
án nálarhettunnar.
Notið hina höndina til að klípa varlega um hreinsaða húðina
og halda þéttu taki á henni.
Stingið nálinni með snöggri hreyfingu í húðina
sem klipið er um, með um það bil 45 gráðu horni.
Sprautið öllu lyfinu inn með því að þrýsta á stimpilinn með þumalfingrinum
þar til áfyllta sprautan er tóm.
Þegar stimplinum hefur verið ýtt eins langt inn og hann
kemst á að halda þrýstingi á stimpilhausinn.
Dragið nálina út og sleppið húðinni.
Lyftið þumalfingrinum hægt af stimpilhausnum.
Stimpillinn fylgir fingrinum
og dregur nálina inn í nálarhlífina.
Þegar inndælingunni er lokið á að þrýsta bómullarhnoðra eða grisju
að stungustaðnum án þess að nudda hann.
Smá blæðing getur orðið á stungustaðnum.
Það er eðlilegt. Ef þarf má setja plástur á stungustaðinn.
Ef gefa þarf tvær sprautur
á að velja mismunandi stungustaði fyrir þær
(til dæmis gefa aðra inndælinguna hægra megin á kviðnum
en hina vinstra megin á kviðnum)
og gefa þær hvora á eftir annarri.
Þegar inndælingu er lokið
á að setja notaðar sprautur tafarlaust í nálarhelt ílát,
samkvæmt gildandi reglum.
Ekki má farga sprautum með heimilissorpi.
Sótthreinsandi þurrkum, bómullarhnoðrum, grisjum og umbúðum
má fleygja með heimilissorpi.
Aldrei má endurnota sprautu.